Document ID: 31998R2182

Komisijas Regula (EK) Nr. 2182/98
(1998. gada 9. oktobris),
kas groza Komisijas Regulu (EEK) Nr. 1848/93, ar ko nosaka sīki izstrādātus noteikumus, lai piemērotu Padomes Regulu (EEK) Nr. 2082/92 par īpaša rakstura sertifikātiem lauksaimniecības produktiem un pārtikas produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 14. jūlija Regulu (EEK) Nr. 2082/92 par īpaša rakstura sertifikātu piemērošanu lauksaimniecības produktiem un pārtikas produktiem [1], un jo īpaši tās 20. pantu,
tā kā Komisijas 1993. gada 9. jūlija Regula (EEK) Nr. 1848/93, ar ko nosaka sīki izstrādātus noteikumus, lai piemērotu Padomes Regulu (EEK) Nr. 2082/92 par īpaša rakstura sertifikātiem lauksaimniecības produktiem un pārtikas produktiem [2], ar jaunākajiem grozījumiem, kas izdarīti ar Regulu (EK) Nr. 2515/94 [3], ļauj veikt sabiedrības informēšanas pasākumus par norādi "tradicionālās īpatnības garantētas" un logo Kopienas valodās; tā kā veiktie pasākumi, jo īpaši uz ražotājiem, izplatītājiem un patērētājiem vērstā Kopienas kampaņa, ir bijuši izteikti lietderīgi un efektīvi;
tā kā, ņemot vērā pasākumus, kas veikti, lai popularizētu Regulā (EEK) Nr. 2082/92 paredzēto logo un norādi, lietderīgo pozitīvo ietekmi, par četriem gadiem būtu jāpagarina Regulas(EEK) Nr. 2037/93 [4], ar jaunākajiem grozījumiem, kas izdarīti ar Regulu (EK) Nr. 1726/98 [5], noteiktais laika periods, lai šos pasākumus varētu turpināt un palielināt to ietekmi;
tā kā šajā regulā paredzētie pasākumi ir saskaņā ar Īpaša rakstura sertifikātu komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr.1848/93 4. panta 2. punktu groza šādi:
1. Vārdu "piecu" aizvieto ar vārdu "deviņu".
2. Pievieno šādu daļu:
"Veiktos pasākumus izvērtē."
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 9. oktobrī

Labels: 17
7
3
6
15